b'\n_START_ARTICLE_\nSalamaua\n_START_PARAGRAPH_\nSalamaua (saks. Samoahafen) oli pieni kaupunki Papua-Uudessa-Guineassa Moroben provinssissa. Kaupungin asutus sijaitsi pienell\xc3\xa4 kannaksella rannikon ja vuorten v\xc3\xa4liss\xc3\xa4. L\xc3\xa4hin kaupunki on Lae, jonne p\xc3\xa4\xc3\xa4see vain veneell\xc3\xa4 lahden yli.\n_START_SECTION_\nHistoriaa\n_START_PARAGRAPH_\nVuonna 1920 kullankaivajat k\xc3\xa4yttiv\xc3\xa4t kaupunkia v\xc3\xa4lietappina etsiess\xc3\xa4\xc3\xa4n kultaa sis\xc3\xa4maan alueilta. Kultaa l\xc3\xb6ydettiin Wausta, ja saapuneet kullankaivajat kulkivat kultakentille niin sanottua Mustan kissan polkua._NEWLINE_Japanilaiset valtasivat kaupungin toisessa maailmansodassa 8. maaliskuuta 1942. Liittoutuneet valtasivat kaupungin takaisin 11. syyskuuta 1943. Kaupunki tuhoutui liittoutuneiden valtauksen aikana t\xc3\xa4ysin._NEWLINE_Nyky\xc3\xa4\xc3\xa4n Kelan ja Laguin kyl\xc3\xa4t pit\xc3\xa4v\xc3\xa4t aluetta hallussaan, ja sinne ovat rakentaneet loma-asuntoja l\xc3\xa4hinn\xc3\xa4 Laesta muuttaneet._NEWLINE_Vuonna 2007 kalifornialainen tutkimusryhm\xc3\xa4 tutki kaupungin ymp\xc3\xa4rist\xc3\xb6n sademetsi\xc3\xa4 yritt\xc3\xa4en l\xc3\xb6yt\xc3\xa4\xc3\xa4 ropen-kryptidej\xc3\xa4, joita kerrotaan lent\xc3\xa4v\xc3\xa4n Papua-Uuden-Guinean ymp\xc3\xa4rist\xc3\xb6ss\xc3\xa4. Kuvausryhm\xc3\xa4 kuvasi videolle lent\xc3\xa4v\xc3\xa4n olennon, jota ei kuitenkaan ole tunnistettu.'